
ANUNŢ privind consultare elaborare 
Plan Urbanistic Zonal ”Parcelare teren pentru locuințe și funcțiuni complementare
nr.cad.2797 sat Sântandrei, comuna Sântandrei, județul Bihor”




Proiectant: B.I.A. SZABO ANE MARIE
Inițiator: Cseh Ovidiu Alexandru


Terenul studiat se află în intravilan, zona nordică a localității Sântandrei, este delimitat la nord de limita intravilanului, respectiv lunca Crișului Repede, la est de str.Crișului cu nr.cad 10250, la  sud de un drum existent identificat cu nr.cad.1768, la vest de terenul particular cu nr.cad.6458, cu construcții. Accesul la teren se face din drumul județean DJ 797 pe strada Parcului, se trece Pârâul Peța, str.Ciocârliei și apoi din str.Crișului.
Terenul luat în considerare este identificat prin nr.cad.2797, înscris în CF nr.2797, cu suprafața de 8700 mp. Conform PUG valabil, din 2006, acest teren se află în intravilan, UTR 1 - subzona de locuințe și funcțiuni complementare cu interdicție de construire până la întocmire de PUZ/PUD.
Prin P.U.Z. se propune parcelarea  terenului pe o singură parte a drumului existent cu nr.cad.1768, lățime 5,0 m care se va lărgi prin cedare de teren la 12,0 m și pe două părți a unui drum nou creat cu lățimea de 9,0 m. 
De asemeni se propune crearea unui drum în partea de vest , perpendicular pe celelalte două cu lățimea de 9m, pentru care inițiatorul va ceda jumătate din lățime, adică o fâșie de 4,5m.
   Reglementările propuse și prezentate în planșa 3/U sunt:  

Funcțiunea locuire                   : locuințe individuale izolate sau bifamiliale pentru terenurile cu suprafața mai mare de 400 mp
Funcțiuni complementare locuirii : conform regulamentului aferent PUZ
Mărime parcele                            :372 ÷ 548 mp   
Front la stradă                              : min.15,5 ÷ 20,0 m   
Regim maxim de înălțime            : S(D)+P+1E(M),    
P.O.T.                                           : max.40%  
C.U.T.                                           : max.0,9 
Retragere de la stradă                : min.4,0 m
Retragere spate                           : min.6,00 m
Retrageri laterale                     : min.3,5m pe o latură și cu respectarea Codului Civil pe cealaltă
Parcaj obligatoriu pe lot               : minim 1 loc/locuință
Înălțime gard perimetral               : max. 2,50 m spre vecini
				      : max.2,00 m la stradă (transparent)
Conditii specifice impuse: plantări arbori, spații verzi pe 20% din suprafata lotului, pentru fiecare 150mp de parcelă să se planteze un pom

Amplasarea anexelor gospodărești și garajelor este posibilă și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3 m la streașină și 4 m la coamă, iar în situația în care anexa are calcan spre mejdie hmax calcan=3,5m.


Pe terenul studiat nu există utilități. Alimentarea cu energie electrică și gaz se vor asigura prin extinderea  rețelelor existente pe strada Crișului. Alimentarea cu apă și canalizarea se vor face provizoriu din puț forat și la un rezervor ecologic vidanjabil pe fiecare lot, până la extinderea rețelelor din strada Crișului.
  Deoarece administrația publică locală nu dispune de resurse financiare pentru edificarea rețelelor de utilități, inițiatorul P.U.Z.-lui va avea obligația de-a realiza pietruire drumului nou și a lărgirilor de drum precum și extinderea rețelelor de energie electrică, gaz, și apă până la nivelul parcelelor, pe cheltuiala proprie. După edificarea rețelelor terenul afectat va fi repietruit. 
Recepția locuințelor se va face numai după realizarea  rețelelor de energie electrică și gaze naturale.

În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, în perioada 09.04 – 23.04.2020, în intervalul orar 9:00 – 14:00.  Persoana responsabilă cu informarea şi consultarea publicului este consilier Mihuţa Tudora din cadrul compartimentului  Urbanism al Primăriei comunei Sântandrei - str. Principală, nr.452, tel./fax: 0259-415947, e-mail: primaria.santandrei@gmail.com.Răspunsul la observaţiile și sugestiile transmise va fi publicat pe pagina de internet a primăriei: www.primariasantandrei.ro.

